**Mestská časť Košice - Sídlisko KVP**

Na zasadnutie Miestneho zastupiteľstva

Mestskej časti Košice-Sídlisko KVP

dňa 21. júna 2023

**13.**

**Názov materiálu :**

Schválenie prenájmu nebytového priestoru v budove bývalej MŠ na Bauerovej 1, Košice pre Združenie príbuzných a priateľov „Radosť“ z dôvodu hodného osobitného zreteľa.

**Návrh na uznesenie :**

Miestne zastupiteľstvo Mestskej časti Košice-Sídlisko KVP

**schvaľuje**

v súlade s § 9a ods. 9 písm. c) zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice - Sídlisko KVP nájom nebytových priestorov v objekte budovy bývalej materskej školy Bauerova 1189/1, 040 23 Košice o výmere 180 m2 , postavenej na parcele reg. „C“ č. 3302, zapísaná na LV č. 965, k. ú. Grunt, pre nájomcu Združenie príbuzných a priateľov "Radosť", občianske združenie, sídlo: Bauerova 1, 040 23 Košice, IČO: 31262848 z dôvodu hodného osobitného zreteľaza nájomné vo výške 7,- Eur/m2/rok.

Osobitný zreteľ spočíva v charaktere činností vykonávaných nájomcom, ktorým je poskytovanie sociálnej služby ambulantnou formou v prospech obyvateľov mestskej časti ako neverejný poskytovateľ sociálnej služby, a jeho účelom nie je dosahovanie zisku.

**Stanoviská komisií:**

Stanoviská komisií budú prednesené ústne na zasadnutí MieZ.

**Spracovala:**

JUDr. Lenka Čechová Pisarčíková,

právne oddelenie

**Predkladá: Podpis predkladateľa**

Mgr. Ladislav Lörinc, v. r.

starosta